4 You Self-Catering Accommodation is op Amberfield Crest Sekuriteitslandgoed geleë. Dis ideaal vir sakereisigers, gholfspelers en gesinne vir 'n naweek of sommer in die middel van die week. Dis ook ideaal indien gaste naby hospitale en doktersafsprake moet wees.
Verblyf is beskikbaar in 'n gerieflike, veilige selfsorgeenheid in 'n tuin en by tye in die eienaar se huis as hy nie tuis is nie.
Dié oopplanwoonstel is ruim en het slaapplek vir 4 volwassenes, of 2 volwassenes en 2 kinders. Daar is 'n koningingrootte-bed, 'n dubbelslaapbank, 'n enkelmatras en 'n bababed. Die eenheid het ook 'n badkamer met 'n stort, wasbak en toilet, 'n leefarea en 'n ten volle toegeruste kombuis. Die kombuis het 'n oond, yskas-vrieskas, mikrogolf, ketel en broodrooster. Daar is ook 'n haardroër, strykyster en 'n strykplank. Die leefarea het 'n platskerm-TV met DStv Explora. Die eenheid het 'n privaat ingang van die parkeerarea af.
Badhanddoeke en linne word voorsien. Gaste moet asb. hul eie swemhanddoeke bring. Gaste het toegang tot die swembad en kinders moet ten alle tye onder volwasse toesig wees. 'n Kamerdiens is beskikbaar van Maandae tot Vrydae. Onbeperkte WiFi is beskikbaar teen 'n ekstra koste van R25 per dag vir die volle duur van die verblyf. Dit moet op die inklokdag betaal word.
Amberfield Crest is 'n rustige en veilige sekuriteitskompleks met lieflike parke. Die landgoed word goed onderhou en het 'n toegangsbeheerde sekuriteitsingang. Dit is ook sentraal geleë langs Virgin Active-gimnasium en die [email protected] in Centurion. Centurion Winkelsentrum is omtrent 8 km weg en die hoofweë kan maklik bereik word. Die Gautrain-bushalte is ook naby, sowel as Zwartkop, Irene, Blue Valley en Centurion se gholfbane.
'n Militêre hospitaal is 11 km ver, Netcare Unitas Hospitaal is 12 km ver en Midstream Mediclinic is 10 km ver. Swartkops en Waterkloof Lugmagbasies is ook naby. Die verblyf is ideaal vir onderwysers wat by Uitsig Hoërskool die matriekvraestelle kom merk en is naby O.R. Tambo Internasionale Lughawe (45 km) en Lanseria Lughawe (22 km), Loftus Versveld, Supersport Park en verskeie winkelsentrums.
4.9 uit 5van 16 resensies vir 4 You Self-Catering Accommodation
https://travelground.imgix.net/AAEAAQAAAAAAAAAAAAAA8NZ5JVGHyxO3n4hZaxV2HszZUMrkEnAtkIrMRxV02vcnQ0mk5i?w=1440&h=960&fit=crop&auto=enhance,format,compress&q=80 Vanaf R1 400 per nag, vir 4 mense 16 5 1 5 4b Falcon Street Amberfield Crest Estate 0156 Gauteng 086 999 0018 15:00-22:00 10:00 -25.874971743155 28.133151531147